
				IRAGARKIAK

				Beste iragarki ofizial batzuk

				INGURUMEN, LURRALDE PLANGINTZA ETA ETXEBIZITZA SAILA

				2884

				IRAGARKIA, 2019ko maiatzaren 28koa, Bizkaiko Etxebizitzako Lurralde Ordezkaritzako Obra eta Eraikuntzen arloko arduradunarena, zeinaren bidez jakinarazten baitira etxebizitza birgaitzeko emandako laguntzen espedienteei buruzko zenbait jarduketa.

				Ezinezkoa izan da eranskinean ageri diren jarduketak eta errekerimenduak zuzenean jakinaraztea, eta, horregatik, iragarki hau argitaratzen da, Administrazio Publikoen Administrazio Prozedura Erkidearen urriaren 1eko 39/2015 Legearen 44. artikuluan xedatua betetzeko.

				Interesdunak, bost eguneko epean, Bizkaiko Etxebizitzako Lurralde Ordezkaritzan agertu ahal izango dira (Kale Nagusia 85, lehenengo solairua, Bilbao), egintzen eta errekerimenduen eduki osoa ikusteko, eta, era berean, agertzen direnetik edo, agertu ezean, iragarki hau Estatuko Aldizkari Ofizialean argitaratu eta biharamunetik hasita, hamabost egun balioduneko epea izango dute obra-amaierako ziurtagiria aurkezteko, edo, hala badagokio, lanak burutzea eragotzi duten arrazoiak alegatzeko. Hori egin ezean, emandako laguntzak errebokatuko dira, eta dagoeneko jaso dituzten laguntza ekonomikoak itzuli beharko dituzte.

				Eranskinean aipatzen diren interesdunek jakin dezaten argitaratzen da iragarki hau, eta haientzako banakako jakinarazpenaren balioa izango du.

				Jakinarazpen honek Estatuko Aldizkari Ofizialean argitaratu eta hurrengo egunetik aurrera izango ditu ondorioak.

				Bilbao, 2019ko maiatzaren 28a.

				Obren eta Eraikuntzen Bizkaiko arduraduna,

				MIKEL GARMENDIA BON.

